
ΑΠΑΝΤΗΣΕΙΣ 

ΘΕΜΑ Α
Α1. δ, Α2. β, Α3. δ, Α4. δ, Α5. δ. 

ΘΕΜΑ Β
Β1. i) Κατά την κυτταροπλασματική διαίρεση διανέμεται το κυτταρόπλασμα στα δύο θυγατρικά κύτταρα. Στα ανώτερα φυτικά κύτταρα, ήδη από το τέλος της ανάφασης, στην περιοχή του ισημερινού επιπέδου αρχίζει να δημιουργείται από μικροσωληνίσκους ένα πλέγμα, ο φραγμοπλάστης. Από το φραγμοπλάστη θα προκύψουν τα κυτταρικά τοιχώματα των δύο θυγατρικών κυττάρων. 
ii) Το βακτηριακό «χρωμόσωμα», για παράδειγμα, είναι ουσιαστικά ένα κυκλικό μόριο DNA, το οποίο αυτοδιπλασιάζεται πριν από τη διαίρεση του βακτηρίου. Τα δύο «χρωμοσώματα» μοιράζονται στα θυγατρικά κύτταρα με τη βοήθεια της κυτταρικής μεμβράνης, χωρίς τη δημιουργία ατράκτου. Τη διανομή του γενετικού υλικού ακολουθεί η διαίρεση του κυτταροπλάσματος, με διχοτόμηση. Τα δύο θυγατρικά κύτταρα αποχωρίζονται με την ανάπτυξη νέων κυτταρικών τοιχωμάτων.
										
Β2. 
α. + β. 	i. σωματικό κύτταρο στην πρόφαση – 1, 156 μόρια DNA	
ii. σωματικό κύτταρο στην αρχή της μεσόφασης – 3, 78 μόρια DNA
iii. ωάριο – 2, 39 μόρια DNA

Β3.  1-Β, 2-Γ, 3-Γ, 4-Β, 5-Α

Β4.  α) β: εκθετική φάση, γ: στατική φάση.  		
β) Κατά την  στατική φάση ο πληθυσμός των βακτηρίων δεν αυξάνεται, λόγω εξάντλησης κάποιου θρεπτικού συστατικού ή λόγω συσσώρευσης τοξικών προϊόντων από το μεταβολισμό των μικροοργανισμών. 
γ) Η παραλαβή του αντιβιοτικού θα γίνει από:
i) τα υγρά συστατικά της καλλιέργειας 

B5. α. Γαμέτες: αΒ & αβ. 
β. Μερικοί από τους συνδυασμούς γονιδίων (άρα και γνωρισμάτων που επηρεάζονται από τα γονίδια αυτά) είναι επιτυχέστεροι απ' ό,τι άλλοι, με την έννοια ότι προσφέρουν μεγαλύτερες δυνατότητες επιβίωσης στο φορέα τους σε συγκεκριμένες περιβαλλοντικές συνθήκες. Ο μηχανισμός αυτός συμβάλλει στην εξέλιξη, γιατί κάθε πληθυσμός περνά στις επόμενες γενιές του, πιο ευνοϊκούς συνδυασμούς γονιδίων και γνωρισμάτων.
ΘΕΜΑ Γ
Γ1. α.  Το νόσημα δεν οφείλεται σε γονίδιο που εδράζεται στο μιτοχονδριακό DNA.  Η μητέρα είναι υγιής και μόνο ένας από τους τρεις απογόνους πάσχει.  Δύο γονείς Ι1 και Ι2 είναι υγιείς και αποκτούν ασθενή απόγονο ΙΙ3. Αυτό σημαίνει ότι το γονίδιο που είναι υπεύθυνο για την ασθένεια εντοπίζεται στον γονότυπο τον γονέων αλλά δεν εκφράζεται καθώς είναι υπολειπόμενο.   
Έστω ότι το γονίδιο είναι αυτοσωμικό:
Α : επικρατές φυσιολογικό αλληλόμορφο
α : υπολειπόμενο αλληλόμορφο υπεύθυνο για την ασθένεια Α. Θα πρέπει και οι δύο γονείς να είναι φορείς του υπολειπόμενου γονιδίου προκειμένου να το μεταβιβάσουν στον ασθενή απόγονό τους. 
 Ι : 	Αα  Αα 
Γαμ:  Α, α  / Α, α 
Απόγ: ΑΑ, Αα, Αα, αα 
Δεκτή, αφού προκύπτουν υγιείς και ασθενείς απόγονοι, σε αναλογία 3:1, ανεξαρτήτου φύλου. 
 Έστω ότι το γονίδιο είναι φυλοσύνδετο:
ΧΑ : επικρατές φυσιολογικό αλληλόμορφο
Χα : υπολειπόμενο αλληλόμορφο υπεύθυνο για την ασθένεια Α
 Ι : 	ΧΑΥ  ΧΑΧα
Γαμ: ΧΑ, Υ  / ΧΑ, Χα 
Απόγ: ΧΑΧΑ, ΧΑΧα, ΧΑΥ, ΧαΥ 
Η υπόθεση απορρίπτεται διότι δεν είναι δυνατόν να προκύψει ασθενής κόρη. Επομένως, το γονίδιο που είναι υπεύθυνο για την ασθένεια Α είναι αυτοσωμικό υπολειπόμενο. 
β. Η ασθένεια Β είναι δυνατόν να οφείλεται είτε σε αυτοσωμικό υπολειπόμενο είτε σε φυλοσύνδετο υπολειπόμενο γονίδιο. 
γ. 1η περίπτωση, η ασθένεια Β να οφείλεται σε αυτοσωμικό υπολειπόμενο γονίδιο 
Α : επικρατές φυσιολογικό αλληλόμορφο
α : υπολειπόμενο αλληλόμορφο υπεύθυνο για την ασθένεια Α
Β : επικρατές φυσιολογικό αλληλόμορφο
β : υπολειπόμενο αλληλόμορφο υπεύθυνο για την ασθένεια Β
Ι1 : ΑαΒβ και Ι2 ΑαΒβ 
2η περίπτωση, η ασθένεια Β να οφείλεται σε φυλοσύνδετο υπολειπόμενο γονίδιο 
Α : επικρατές φυσιολογικό αλληλόμορφο
α : υπολειπόμενο αλληλόμορφο υπεύθυνο για την ασθένεια Α
ΧΒ : επικρατές φυσιολογικό αλληλόμορφο
Χβ : υπολειπόμενο αλληλόμορφο υπεύθυνο για την ασθένεια Β
Ι1 : ΑαΧΒΥ και Ι2 ΑαΧΒΧβ
					
Γ2. Πρωταρχικά τμήματα: 5’AAUU3’ και 5’AAUU3’					
Αλυσίδα 1: κωδική και αλυσίδα 2 μη κωδική του γονιδίου

Γ3. α. Το αντικωδικόνιο του tRNA που μεταφέρει την μεθειονίνη πρέπει να είναι συμπληρωματικό και αντιπαράλληλο του κωδικονίου του mRNA που την κωδικοποιεί. Κωδικόνιο 5΄AUG3΄,  επομένως το αντικωδικόνιο 3΄UAC5’. Η πολυνουκλεοτιδική αλυσίδα έχει ένα σκελετό, που αποτελείται από επανάληψη των μορίων φωσφορική ομάδα-πεντόζη-φωσφορική ομάδα-πεντόζη. Ανεξάρτητα από τον αριθµό των νουκλεοτιδίων από τα οποία αποτελείται η πολυνουκλεοτιδική αλυσίδα, το πρώτο της νουκλεοτίδιο έχει πάντα µία ελεύθερη φωσφορική οµάδα συνδεδεµένη στον 5’ άνθρακα της πεντόζης του και το τελευταίο νουκλεοτίδιό της έχει ελεύθερο το υδροξύλιο του 3’ άνθρακα της πεντόζης του. Ο προσανατολισµός της πολυνουκλεοτιδικής αλυσίδας είναι 5’→ 3’.
Στη θέση 2: 5΄άκρο και στη θέση 1: 3΄άκρο. 
β. 	5΄GCTCC3’
     	3’CGAGG5’ 

Γ4. Το mRNA  που θα προκύψει από τη μεταγραφή θα πρέπει να φέρει κωδικόνιο 5’ACU3’. Ο όρος κωδικόνιο δεν αφορά μόνο το mRNA αλλά και το γονίδιο από το οποίο παράγεται. Έτσι, το κωδικόνιο έναρξης 5’ACU3’ αντιστοιχεί στο κωδικόνιο 5’ACT3’ της κωδικής αλυσίδας του γονιδίου. Αυτό εντοπίζεται στην αλυσίδα 2, στην περιοχή ΙΙ. Άρα, η περιοχή ΙΙ μεταγράφεται και η περιοχή Ι αντιγράφεται. Στο σχήμα σημειώνεται το κωδικόνιο και τα άκρα του μορίου. Η αλυσίδα ΙΙ έχει προσανατολισμό 5’→3’ από δεξιά προς τα αριστερά και η αλυσίδα 1 είναι αντιπαράλληλη σε αυτή.
Σχετικά με την περιοχή Ι που αντιγράφεται, λόγω του ότι οι DNA πολυμεράσες λειτουργούν μόνο προς καθορισμένη κατεύθυνση και τοποθετούν τα νουκλεοτίδια στο ελεύθερο 3’ άκρο της δεοξυριβόζης του τελευταίου νουκλεοτιδίου κάθε αναπτυσσόμενης αλυσίδας, αντιγραφή γίνεται με προσανατολισμό 5’ προς 3’. Κάθε νεοσυντιθέμενη αλυσίδα θα έχει προσανατολισμό 5’→3’. Επειδή στη κάθε διπλή έλικα που παράγεται οι δύο αλυσίδες θα πρέπει να είναι αντιπαράλληλες, η αλυσίδα 1 αντιγράφεται με ασυνεχή τρόπο και η αλυσίδα 2 με συνεχή. Απέναντι από το 5’ άκρο της αλυσίδας 1, στη ΘΕΑ δεν είναι δυνατόν να ξεκινήσει η αντιγραφή, αφού σε αυτό θα βρίσκεται το 3’ άκρο της νεοσυντιθέμενης αλυσίδας. [image: ]GATCGGTGTATTCC
5’
3’

Δ1. Μετά από πολλές διασταυρώσεις του αρσενικού λευκού ποντικού Μίκη με τον θηλυκό μαύρο ποντικό Μίνι προέκυψαν μόνον μαύροι ποντικοί.  Από το παραπάνω διαπιστώνεται ότι ο χαρακτήρας μαύρο χρώμα ελέγχεται από επικρατές γονίδιο και ο χαρακτήρας λευκό από υπολειπόμενο.
Έστω ότι το γονίδιο που ελέγχει το χρώμα των ποντικών είναι αυτοσωμικό. 
Μ = επικρατές αλληλόμορφο – μαύρο χρώμα 
 μ = υπολειπόμενο αλληλόμορφο – λευκό χρώμα  
Προκειμένου να προκύψουν από την πρώτη διασταύρωση, μόνο άτομα με μαύρο χρώμα ο  μαύρος γονέας θα πρέπει να έχει γονότυπο ΜΜ. 
	P:
	ΜΜ  μμ

	Γαμέτες 
	Μ      -   μ 

	F1: 
	Μμ 

	Φαινοτυπική Αναλογία 
	100 % μαύροι
Τόσο στους θηλυκούς όσο και τους αρσενικούς απογόνους 


 
	F1  F1:
	Μμ  μμ

	Γαμέτες 
	Μ, μ       -   μ 

	F2: 
	Μμ ,  μμ

	Φαινοτυπική Αναλογία 
	50 % μαύροι, 50% λευκοί 
Τόσο στους θηλυκούς όσο και 
στους αρσενικούς απογόνους


Έστω ότι το γονίδιο που ελέγχει το χρώμα των ποντικών είναι φυλοσύνδετο. 
ΧΜ = επικρατές αλληλόμορφο – μαύρο χρώμα 
Χμ = υπολειπόμενο αλληλόμορφο – λευκό χρώμα  
	P:
	ΧΜΧΜ  ΧμΥ

	Γαμέτες 
	ΧΜ      -   Χμ , Υ

	F1: 
	ΧΜΧμ , ΧΜΥ

	Φαινοτυπική Αναλογία 
	100 % θηλυκοί μαύροι
100% αρσενικοί μαύροι 

	F1  F1:
	ΧΜΧμ  ΧμΥ

	Γαμέτες 
	ΧΜ, Χμ       -   Χμ , Υ 

	F2: 
	ΧΜΧμ ,  ΧμΧμ  , ΧΜΥ , ΧμΥ

	Φαινοτυπική Αναλογία 
	50 % θηλυκοί μαύροι, 50% θηλυκοί λευκοί
50 % αρσενικοί μαύροι, 50% αρσενικοί λευκοί



Δ2. Ο γενετικός κώδικας είναι τριαδικός, συνεχής και μη επικαλυπτόμενος. Στην περίπτωση που δεν αφαιρεθεί το εσώνιο από το πρόδρομο mRNA και αποτελέσει μέρος της μεταφραζόμενης αλληλουχίας, τα κωδικόνια που θα μεταφραστούν σε αμινοξέα είναι τα παρακάτω: 		5΄AUG UGG UGG AUG UΑΑ  A3’
Διαπιστώνεται ότι πέμπτο κωδικόνιο προκύπτει το 5’UΑΑ3’ το οποίο αποτελεί κωδικόνιο λήξης και επομένως τερματίζεται πρόωρα η μετάφραση. Το πεπτίδιο που παράγεται αποτελείται από μόλις τέσσερα αμινοξέα, αντί των 50 του φυσιολογικού. Η αλληλουχία των τεσσάρων αμινοξέων που παράγεται είναι διαφορετική από αυτή των τεσσάρων πρώτων αμινοξέων του φυσιολογικού πεπτιδίου.   

Δ3. ΧΑ : επικρατές αλληλόμορφο για την δημιουργία οδοντώσεων των πτερύγων, θνησιγόνο σε ομόζυγη κατάσταση (ΧΑΧΑ) και σε ημιζυγία (ΧΑΥ) 
Χα : υπολειπόμενο φυσιολογικό αλληλόμορφο 
Γ : επικρατές αλληλόμορφο για γκρι χρώμα
γ : υπολειπόμενο αλληλόμορφο για μαύρο χρώμα   
ΓγΧΑΧα  γγΧαΥ
Γαμέτες: ΓΧΑ , ΓΧα , γΧΑ  , γΧα - γΧα , γΥ
	
	ΓΧΑ 
	ΓΧα
	γΧΑ
	γΧα

	γΧα 
	ΓγΧΑΧα
	ΓγΧαΧα
	γγΧΑΧα
	γγΧαΧα

	γΥ
	ΓγΧΑΥ πεθαίνει
	ΓγΧαΥ 
	γγΧΑΥ πεθαίνει
	γγΧαΥ



α. 20 θηλυκά  γκρι - πτέρυγες με οδοντώσεις, 20 θηλυκά  γκρι -  φυσιολογικές πτέρυγες, 
20 θηλυκά  μαύρα - πτέρυγες με οδοντώσεις, 20 θηλυκά  μαύρα  -  φυσιολογικές πτέρυγες
20 αρσενικά   γκρι - φυσιολογικές πτέρυγες, 20 αρσενικά μαύρα  -  φυσιολογικές πτέρυγες
β. 20 από τα 120 άτομα αναμένεται ότι θα έχουν πτέρυγες με οδοντώσεις και μαύρο χρώμα σώματος. 

Δ4.  Α-3, Β-1, Γ-2 

